laion/Wikipedia-Exotic huggingface dataset:
צורי מימון

צורי מימון (נולד ב-1 בנובמבר 1966) הוא במאי קולנוע, מפיק ותסריטאי ישראלי. סרטו הראשון משנת 1992 היה "נערי החוף", אותו הפיק, ביים וכתב. נערי החוף מספר על קבוצת נערים שמבלים על חוף הים והציג במשך שבועיים בלבד עקב כישלון קופתי. היה זה הסרט הראשון בישראל שנעשה במצלמת וידאו, אותו הוא פיתח במעבדות בחו"ל (בטכניקה השתמשו בודדים אחריו כמו אורי ברבש בללקק ת'תות). מימון הפיק את הסרט כמעט ללא עזרה מן הקרן לעידוד סרטי איכות. בסרט שיחק ושר אביב גפן בתפקידו השני בכלל והראשון כבוגר, ואקי אבני בתפקידו הראשון בקולנוע. מיד לאחר מכן היגר מימון לארצות הברית, שם הפיק, ביים וכתב ב-1993 את סרט המתח "מאדאם", המספר על דניאל שמפוטרת מעבודתה ככתבת סקופים טלוויזיונית ומתחילה לעבוד כפרילאנסרית בזהות בדויה, בנסותה לעשות סדרת תחקירים על תעשיית שומרי הראש, תפקיד שמסכן את חייה. ב-1995 הפיק את הסרט "Hard Justice" שבו סוכן האף. די. איי ניק אדמס (אותו משחק דייוויד בראדלי) נכנס בזהות בדויה לבית סוהר על מנת לחשוף מוות מסתורי של עמיתו לסוכנות שהתרחש שם. חברו הוא וורדן פייק (בכיכובו של צ'ארלס נאפייר) שמעורב בפשע ובשחיתות כמו הברחת נשק וסמים. בשנת 1998 הפיק וביים את הסרט "Revenge Games". כיום לצורי מימון יש סוכנות טאלנטים בשם "תגלית"[דרוש מקור]. צורי מימון, במיזם "אישים" לתיעוד היצירה הישראלית צורי מימון, במסד הנתונים הקולנועיים IMDb (באנגלית) אתר "אישים" מאיר שניצר, סרט / תשובה עבוית גאה - "נערי החוף", חדשות, 18 במרץ 1992
אמרי טביליסי

אמֶרי טביליסי (בגאורגית: ამერი თბილისი) הוא מועדון כדורגל מהעיר טביליסי, בירת גאורגיה. המועדון נוסד בשנת 2002. בעונה 2002/2003 שיחקה קבוצת הכדורגל בליגה השנייה של גאורגיה. בעונה 2003/2004 סיימה במקום 12 מתוך 16 קבוצות ועמדה לרדת ליגה, אבל הצליחה להישאר לאחר ששתי קבוצות אחרות ירדו ליגה. בעונה 2004/2005 סיימה בראשות הליגה השנייה, ועלו ליגה לאומגלסי ליגה. בעונה 2005/2006 סיימה במקום השביעי, אבל ניצחו גביע גאורגיה. זכייה זו הביאה אותם להשתתפות בגביע אופ"א 2006/2007. גם בועונת 2007 הםא זכו בגביע המדינה. בשנת 2009 הקבוצה פורקה. הגביע הגאורגי: 2006, 2007 אתר האינטרנט הרשמי של אמרי טביליסי פרופיל, באתר Transfermarkt פרופיל, באתר Soccerway פרופיל, באתר WorldFootball.net
ראובן בר יותם

ראובן בר-יותם (בריותי) (25 בדצמבר 1935 – 8 בפברואר 2021) היה שחקן קולנוע ותסריטאי ישראלי, בעל קריירה בינלאומית. בן לאב יוצא יוון ואם יוצאת טורקיה, גדל בחיפה. החל את הקריירה שלו בגיל 13 בתיאטרון הילדים של אליעזר אנסקי "במתנו", ולאחר מכן שיחק בתיאטרונים הרפרטוארים אהל ובתיאטרון חיפה שהוא היה מראשוניו. הגיח ללונדון ולרומא, שם שיחק בתפקיד קטן בסרט "שני אויבים" בו כיכבו דייוויד ניבן ואלברטו סורדי. בר-יותם החל את דרכו בקולנוע הישראלי בסרטים "המטרה טיראן" ו"הוא הלך בשדות". בהמשך, הופיע בשמונה סרטים ישראלים, ביניהם "תעלת בלאומילך" מ-1969 ו"בלומפילד" מ-1971. השתתף בסרטים "סלומוניקו" ובסרט ההמשך, "יהיה טוב סלומוניקו", בתפקיד הראשי, כשאת ההשראה לדמות קיבל מהתבוננות באביו ומשפחתו יוצאי סלוניקי וחבלי קליטתם במדינת ישראל תוך הדגשת המתח בין האשכנזים למזרחים ופערים בין הורים לילדים. בר יותם הופיע ב"המשכנע בע"מ" משנת 1973, ב"בוא נפוצץ מיליון", וב"מבצע יונתן" משנת 1977. ב-1980 היגר לארצות הברית והותיר בארץ אישה, שתי בנות ובן. הוא ניסה את מזלו בהוליווד, שם שיחק בתפקידים קטנים רבים בסרטים או במיני-סדרות, ביניהן "מצדה" מ-1981, כעורך "אל גומהוריה" ב"סאדאת" מ-1983, ועל פי רוב בתפקידי אורח בסדרות "פרקליטי אל איי", "ניקיטה", "בלוז לכחולי המדים", "פלקון קרסט", "מקגייוור", "רצח במשיכת קולמוס", "סיינפלד" וכן בסרט "אל תתעסקו עם הזוהן". בר-יותם היה אב לשלושה מאשתו, בן ושתי בנות (אחת מהן הלכה לעולמה ממחלת הסרטן בשנת 2014). בשנת 2016 יצא הסרט התיעודי "בריותי הקטנה" בבימוי שני ראסד. הסרט עוקב אחר מסע חיפוש אביה הבילוגי של הילה בר יותם, הטוענת שאביה הוא ראובן בר יותם, שהיה בקשר ארוך עם אימה, טרם עזיבתו את הארץ. בסרט נפגשת הילה עם מכריו של בר יותם, ועוקבת אחר מהלכי הקריירה שלו, ואף זוכרת שהיה מגיע לבקר אותה כשהגיע לישראל, אך עם זאת ראובן בר יותם הכחיש את היותו אביה הביולוגי של הילה. בר-יותם נפטר בלוס אנג'לס ב-8 בפברואר 2021, בגיל 85. שני אויבים (1962) הוא הלך בשדות (1967) בביומו של יוסף מילוא טוביה ושבע בנותיו (1968) בביומו של מנחם גולן המטרה טיראן (1968) תעלת בלאומילך (1969) בבימויו של אפרים קישון בלומפילד (1971) סלומוניקו (1972) בבימויו של אלפרד שטיינהרדט המשכנע בע"מ (1973) יהיה טוב סלומוניקו (1975) בוא נפוצץ מיליון (1977) מבצע יונתן (1977) בבימויו של מנחם גולן מצדה (1981) סאדאת (1983) מחץ הדלתא (1986) ירח מעל פראדור (1988) לגנוב את השמיים (1988) הפייבוריט (1989) ברכה בתחפושת (1995) אל תתעסקו עם הזוהן (2008) מדיה וקבצים בנושא ראובן בר יותם בוויקישיתוף ראובן בר יותם, במיזם "אישים" לתיעוד היצירה הישראלית ראובן בר יותם, במסד הנתונים הקולנועיים IMDb (באנגלית) ראובן בר יותם, באתר "אידיבי", מאגר הידע העברי לקולנוע ישראלי ועולמי ראובן בר יותם, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב ניר סלונים, ‏נצפו לאחרונה בהוליווד: הכוכבים הישראלים שנעלמו עקבותיהם, באתר ‏מאקו‏, 20 במרץ 2014 מיכל יעקב יצחקי, משחק הדמעות, באתר ישראל היום, 3 ביוני 2015 אמיר בוגן, הכירו את הבת הסודית של סלומוניקו, באתר ynet, 10 בפברואר 2016 אמיר בוגן, ראובן בר-יותם מתנער מהצעירה שטוענת כי הוא אביה: "לא יודע מי זאת, רוצה להתפרסם", באתר ynet, 11 בפברואר 2016 אמיר בוגן, כמו סלומוניקו, ראובן בר-יותם רוצה קצת כבוד, באתר ynet, 4 במרץ 2016 השחקן ראובן בר יותם ("סלומוניקו") הלך לעולמו, באתר וואלה, 8 בפברואר 2021 רן בוקר, השחקן ראובן בר יותם ("סלומוניקו") הלך לעולמו, באתר ynet, 8 בפברואר 2021
מטר

מֶטֶר (באיות הלטיני הבין-לאומי: metre; מסומן בקיצור m; מיוונית: μέτρον, מֵטְרוֹן – מידה) הוא יחידת המידה התקנית למדידת מרחק (אורך) במערכת היחידות הבין-לאומית, SI. הגדרתו העדכנית של מטר אחד, התקפה מאז שנת 1983, היא המרחק שעובר האור בריק במשך זמן של 1/299,792,458 שנייה. המטר הוא הבסיס של השיטה המטרית למדידת גודל פיזיקלי כמו היחידה למדידת שטח – מטר רבוע, היחידה למדידת נפח – ליטר, והיחידה למדידת משקל – גרם. במקור הוגדר המטר בשנת 1793 על ידי האקדמיה הצרפתית למדעים כחלק ה-10,000,000 של המרחק על פני כדור הארץ מהקוטב הצפוני עד לקו המשווה לאורך המרידיאן של פריז. ב-7 באפריל 1795 אימצה צרפת את המטר כיחידה הרשמית למדידת מרחק. חוסר ודאות בנוגע לדיוקה של מדידת המרחק לפיו נקבע המטר, הוביל את הלשכה הבין-לאומית למידות ולמשקלות להגדיר מחדש את המטר בשנת 1889 כמרחק בין שני פסים על מוט מסוים העשוי מסגסוגת של פלטינה ואירידיום. המוט נשמר ב-Sevres, פרוור של פריז. בשנת 1960, בעקבות פיתוח הלייזר, שונתה ההגדרה פעם נוספת בכנס ה-11 למידות ולמשקלות. על פי הגדרה זו המטר הוא אורכם בריק של 1,650,763.73 אורכי גל של קו הפליטה הכתום-אדום של האיזוטופ קריפטון-86. ב-1983 הגדיר מחדש הכנס הכללי למידות ומשקולות את המטר כמרחק שעובר האור בריק, בזמן של 1/299,792,458 שנייה. משום שעל פי הידוע מהירות האור בריק היא קבועה, הגדרה זו עקבית יותר מההגדרות הקודמות, שהתבססו על מדידת היקף כדור הארץ או על אורכו של מוט מתכת מסוים. יתרון נוסף של הגדרה זו הוא שהיא יכולה להימדד בדיוק רב בהרבה מאשר המרחק בין שתי נקודות, או היקף כדור הארץ. בנוסף, אין ערובה שארכו של מוט מתכת או היקף כדור הארץ נשמרים ללא שינוי: למשל ידוע שמוט המתכת מתפשט ומתכווץ, ואפילו בהיקף כדור הארץ עלולים לחול שינויים זעירים עם הזמן. לכפולות ולחלוקות של המטר ניתנו שמות על פי התחיליות במערכת היחידות הבין-לאומית הנהוגות במדע. קילומטר = 1,000 מטרים – יחידה מידה למרחקים על-פני כדור הארץ. מטר – היחידה הבסיסית. סנטימטר = 1/100 מטר – משמשת למדידת חפצים קטנים. מילימטר = 1/1,000 מטר – משמשת למדידת חפצים קטנים בדיוק גדול יותר. מיקרומטר (µm, ידוע גם בתור מיקרון) = מיליונית המטר – יחידת מידה לעצמים שאינם גלויים לעין (למשל, בקטריות). ננומטר (או מילימיקרון) = מיליארדית המטר או ‎10-9‎ מטר. אורך הגל של אור נראה נמדד במאות ננומטרים. אנגסטרום (Å) = עשירית הננומטר או ‎10-10‎ מטר. יחידת מידה למרחקים באטום. פמטומטר = ‎10-15‎ מטר, רדיוס של גרעין האטום מודדים בפמטומטרים. יחידה זו ידועה גם בשם פרמי על שמו של אנריקו פרמי. אטומטר = ‎10-18‎ מטר. זאת יחידת המידה לאורך הקטנה ביותר שנוטים להשתמש בה, 2,200 אטומטרים בערך זהו גודל נוקליאון אחד. על-פי עקרון אי-הודאות, המרחק הקצר ביותר שניתן למדידה קרוי אורך פלאנק, וערכו הוא ‎1.61624×10-35 מטר‎. יחידות מידה לאורך תחיליות במערכת היחידות הבין-לאומית מעבר לשיטה המטרית יחידות cgs קן אלדר, הכל לפי מידה – המסע בן שבע השנים ששינה את העולם, הוצאת דביר, 2006. אסף רונאל, החלטה כבדת משקל: הקילוגרם יפסיק להיות מוגדר לפי משקולת, באתר הארץ, 15 בנובמבר 2018 מטר, באתר אנציקלופדיה בריטניקה (באנגלית) המרות של מידות אורך, אתר ConvertWorld
ביטבוקס

ביטבוקס (באנגלית: Beatbox, מילולית: "תיבת קצב") היא אומנות של יצירת קצב ומוזיקה באמצעות חלל הפה, היא נחשבת בעיני רבים כיסוד החמישי של ההיפ הופ. המונח לקוח ממכונות תופים ראשוניות שעשו קצב, ונקראו ביטבוקס. מייסדי הביטבוקס הם דוג אי. פרש (אנ'), באפי (אנ') וביז מארקי (אנ'). הביטבוקס היה פופולרי מאוד בשנות ה-80 אך הוא איבד מזוהרו בשנות ה-90 וחזר במידה מסוימת לזירה לקראת אמצע שנות ה-2000. האיש שאחראי יותר מכל לחזרה של הביטבוקס והפיכתה לאומנות הוא ראזל, המסוגל לשיר ולעשות לעצמו קצב בו-זמנית[דרוש מקור]. בהשראת ראזל, בשנת 2009 איסאטו, אמן ביטבוקס ישראלי למד את הטכניקה של שילוב שירה וביטבוקס ושהשתמש בה כדי לבצע שירים בעברית וכך הגיע להכרה גדולה בישראל עד היום. ישנם אמנים המשלבים את הביטבוקס עם נגינה בכלים אחרים בו-זמנית למשל יורי ליין המנגן על מפוחית ועושה לעצמו קצב (כמו במערכת תופים) בו זמנית. בישראל קיימת קהילה בשם "ביטבוקס ישראל", המקדמת את סצנת הביטבוקס הישראלית בארץ באמצעות העלאת סרטונים של ביטבוקסרים ישראלים ליוטיוב, פייסבוק ואינסטגרם, ארגון מפגשים, תחרויות וקיומה של אליפות ישראל לביטבוקס שמתרחשת מדי שנה. צלילי הביטבוקס הבסיסיים הם אלו שנשמעים כמו במערכת תופים, ומשמשים ליצירת מקצבים בסיסיים. הם נוצרים בעיקר על ידי השפתיים (תוף הבס והסנר) והשיניים (מצילות). ישנם גם צלילים נוספים שגורמים לביטבוקס להשמע כמו מנגינה יותר מאשר כמו מקצבים פשוטים, צלילים אלו מופקים על ידי השפתיים, הלחיים, השיניים, הלשון וחלקם גם מהגרון. היפ הופ ראפ מדיה וקבצים בנושא ביטבוקס בוויקישיתוף על ההיסטוריה של אומנות הביטבוקס ערוץ היוטיוב Swissbeatbox אתר של איסאטו ביטבוקס ערוץ היוטיוב Beatbox Israel ביטבוקס, ברשת החברתית פייסבוק ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
פראייר (פירושונים)

האם התכוונתם ל... פראייר – ביטוי סלנג ישראלי לאדם שמנוצל על ידי אחרים פרייהר – תואר אצולה גרמני אישים: שם משפחה בלטינית משמעות המילה מפרזל סוסים רחה פריאר – מייסדת עליית הנוער שלהבת פריאר – בנה של רחה פריאר, מדען ישראלי ומנכ"ל הוועדה לאנרגיה אטומית פאול פרייר – כדורגלן עבר גרמני פרייר פריירה
ג'יימס וורת'י

ג'יימס אייגר וורת'י (באנגלית: James Ager Worthy; נולד ב-27 בפברואר 1961) הוא כדורסלן עבר אמריקאי ששיחק 13 עונות בליגת ה-NBA. גובהו של וורת'י 2.06 מטרים, והוא שיחק בעמדת הסמול פורוורד. וורת'י כונה "Big game" משום שנטה להתעלות במשחקים גדולים. קריירת הקולג'ים של וורת'י הייתה מוצלחת. הוא שיחק באוניברסיטת קרוליינה הצפונית בצ'אפל היל לצדו של מייקל ג'ורדן, וזכה עמה באליפות ב-1982. מיד לאחר מכן נבחר במקום הראשון בדראפט ה-NBA על ידי המועדון לוס אנג'לס לייקרס, ושיחק בשורותיו לאורך כל הקריירה המקצוענית שלו. וורת'י היווה את הצלע השלישית לצד מג'יק ג'ונסון וכרים עבדול-ג'באר, וזכה עם הלייקרס בשלוש אליפויות (1985, 1987, 1988). את החמישייה הקלאסית של הלייקרס באותה תקופה השלימו ביירון סקוט ואיי סי גרין. וורת'י הצטיין בזריזות ומהירות, והיה ממסיימי ההתקפות המתפרצות הטוב בליגה. לצד זאת, הוא לא הצטיין בריבאונד או בקליעה מבחוץ. הוא נחשב לאחד השחקנים המרכזיים בשושלת שהקימה הלייקרס בשנות ה-80. שיא הקריירה המקצוענית של וורת'י הגיע ב-1988, כאשר זכה בתואר ה-MVP של סדרת הגמר ב-NBA מול דטרויט פיסטונס. את המשחק השביעי של האליפות סיים עם מספרים מדהימים: 36 נקודות, 16 ריבאונדים ו-10 אסיסטים. וורת'י נבחר שבע פעמים ברציפות לאולסטאר (1992–1986). וורת'י פרש מכדורסל לאחר עונת 1993/1994, בעקבות פציעה בברכו. ב-1996, לרגל ציון 50 שנים להקמתה של הליגה, נבחר לאחד מ-50 השחקנים הגדולים בתולדות ה-NBA וב-2003 להיכל התהילה של הכדורסל. שימש כפרשן כדורסל בערוץ הכבלים המקומי של טיים וורנר ובערוץ KCBS-TV בלוס אנג'לס. שיחק במשחק תוכניות טלוויזיה. שיחק קלינגון ב"מסע בין כוכבים: הדור הבא" בפרק "גמביט, חלק ב'". כמו כן שיחק את עצמו בפרק של "כולם אוהבים את ריימונד". כמו כן, בתחילת הקריירה המקצוענית שלו, בשנות השמונים, שיחק את עצמו בפרק של "ובסטר". ב-28 בספטמבר 2015 נשכר כדי להיות עוזר מאמן הלייקרס במחלקה לפיתוח שחקנים. היה נשוי לאנג'לה וילדר בשנים 1984–1996, ונולדו להם שתי בנות. ב-1990, כאשר שהה בבית מלון עם קבוצתו לקראת משחק נגד יוסטון רוקטס ביוסטון, נעצר וורת'י באשמת שידול לזנות, לאחר שצלצל למכון ליווי מקומי וביקש לשלוח אליו שתי נערות ליווי (המשטרה שלחה במקום זאת שתי שוטרות סמויות). הוא נשפט לתקופת מבחן של שנה, קנס של אלף דולר, ו-40 שעות עבודות שירות. וורת'י ייסד קרן פילנתרופית על שמו, והוא מקדיש משאבים לתמיכה בארגוני נוער בסיכון וארגונים קהילתיים שונים בארצות הברית. מדיה וקבצים בנושא ג'יימס וורת'י בוויקישיתוף אתר האינטרנט הרשמי של ג'יימס וורת'י פרופיל, באתר Basketball-Reference פרופיל, באתר Sports-Reference פרופיל, באתר פיב"א פרופיל, באתר היכל התהילה של הכדורסל פרופיל, באתר ליגת ה-NBA האתר הרשמי של וורת'י ג'יימס וורת'י, באתר NBA ג'יימס וורת'י, באתר היכל התהילה של הכדורסל SPORTS PEOPLE: PRO BASKETBALL; Worthy Arrested. The New York Times. November 16, 1990
ממוצע משוקלל

ממוצע משוקלל הוא ממוצע חשבוני שבו לערכים שונים ניתנת חשיבות ("משקל") שונה. ערכו של הממוצע המשוקלל הוא סכום המכפלות של כל ערך במשקל שלו, מחולק בסכום המשקלים. הממוצע החשבוני הפשוט הוא מקרה פרטי של הממוצע המשוקלל כאשר כל המשקלים שווים זה לזה. דוגמה ידועה לשימוש בממוצע משוקלל היא חוק המנוף של ארכימדס, שמצא שהמומנט שמפעיל מנוף שווה למשקל שעליו כפול המרחק מציר הסיבוב. כהרחבה לחוק זה ניתן למצוא את מרכז הכובד של מערכת גופים: מרכז הכובד היא הנקודה שבה סכום המכפלות של משקל כל גוף במרחקו (וקטור המרחק) מהנקודה, כלומר הממוצע המשוקלל של המרחק, הוא אפס. דוגמה נוספת היא מושג התוחלת בהסתברות שהוא הממוצע המשוקלל של הערכים השונים של משתנה מקרי כשהמשקלים הם ההסתברות של כל אחד מהם. בהינתן סדרה של ערכים   x 1 , … , x n {\displaystyle \ x_{1},\dots ,x_{n}} ומשקלים   w 1 , … , w n {\displaystyle \ w_{1},\dots ,w_{n}} הממוצע המשוקלל הוא   x ¯ = ∑ i = 1 n w i ⋅ x i ∑ i = 1 n w i {\displaystyle \ {\bar {x}}={\frac {\sum _{i=1}^{n}w_{i}\cdot x_{i}}{\sum _{i=1}^{n}w_{i}}}} כדוגמה יומיומית, נחשב צריכת חשמל ממוצעת של מכונות כביסה בישראל. נשקלל את כל הדגמים על פי שכיחותם בישראל. נשתמש בטבלה הבאה, בה המשקל הוא מספר המכונות בישראל, והערך למיצוע הוא צריכת החשמל להפעלה אחת של מכונה. הממוצע המשוקלל הוא:   2 × 9000 + 3.5 × 5000 + 2.5 × 6000 9000 + 5000 + 6000 = 50 , 500 20 , 000 = 2.525 {\displaystyle \ {\frac {2\times 9000+3.5\times 5000+2.5\times 6000}{9000+5000+6000}}={\frac {50,500}{20,000}}=2.525} קוט"ש. ממוצע חשבוני חוק המנוף יוסי לוי, ממוצע משוקלל – איך ולמה, באתר "נסיכת המדעים" ממוצע משוקלל, באתר MathWorld (באנגלית)
קשת מונגולית

קשת מונגולית היא קשת מורכבת מכופפת לאחור (Recurved composite bow (Recurved bow)), שהייתה בשימוש העמים המונגוליים של הערבה האסייתית. אחת הדוגמאות הבולטות לקשת מונגולית היא הקשת "מנצ'ו" ששימשה את המונגולים בקרבות נגד שושלת צ'ינג. בעקבות תהליך המודרניזציה שחל באסיה בין המאה ה-17 למאה ה-20, השימוש בקשתות רכובות פחת. אף על פי שהשימוש בקשתות פחת ברחבי אסיה, המונגולים עדיין השתמשו בקשתות למחצה. מספר קיסרים מונגולים וסינים ניהלו קבוצות של שומרי ראש המתמחים ביריית חץ וקשת בקשת מונגולית. בד בבד, תהליך בניית הקשתות המונגוליות ברחבי מונגוליה, סין וטיבט, הפך לתהליך מודרני ועכשווי, שבסופו הוכנו מספר רב של סוגים שונים של קשתות חדשניות. העיצוב של הקשתות שמשמשות לצורכי בידור בחג נאדאם, נגזרו מהקשת המונגולית מנצ'ו. הקשתות המונגוליות היו חלק עיקרי מהמסורת של הקשת המורכבת באסיה. הקשת עשויה מבמבוק עם שתי קרנות מכל צד המכופפות הפוך ומחוברות בעזרת דבק שהוכן מגופות של בעלי חיים. הקשת מאוכסנת בתיק עור מיוחד ששומר עליה מפני פגיעות ושריטות. אורכו של החץ נע בין 80 ל-100 סנטימטרים וקוטרו מקורב לסנטימטר אחד. בשל המחיר הגבוה של הנוצות, נוצות הקשת נלקחו מגוויות של ציפורים. קשת מורכבת קשת הונית Did the Qing ban archery in Mongolia? ג'ון סי הלפין, "Primer on Composite Materials Analysis"‏ (1992) ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
אינדסטריאל מטאל

אינדסטריאל מטאל (באנגלית: Industrial Metal; תרגום חופשי: רוק כבד תעשייתי) הוא תת-ז'אנר של הזרם המוזיקלי הבי מטאל. מוזיקת אינדסטריאל, בצורתה המקורית, הוגדרה כמוזיקה שנוצרת באמצעות כלים לא מוזיקליים.[דרוש מקור] האינדסטריאל מטאל לוקח את הרעיון הזה ומרחיב אותו, בדרך כלל על ידי צירוף של סימפולים, אפקטים חיצוניים של סאונד ולרוב גם קולות אנושיים מעובדים לעבודת הגיטרות.[דרוש מקור] להקת מיניסטרי היא חלוצה מוכרת בתחום, ואחת מהלהקות שהושפעו ממנה, סקרו, השפיעה על להקות רבות שבאו אחריה. להקות מהז'אנר שהצליחו להגיע עד לזרם המרכזי של הרוק האמריקאי הן מרילין מנסון, ניין אינץ' ניילס, פיר פקטורי וגם מיניסטרי במידה מסוימת.
Magic and Loss

Magic and Loss (בעברית: "קסם ואובדן") הוא אלבום קונספט של לו ריד מ-1992, שנושאו דרך ההתמודדות עם מוות של חבר קרוב. את נושא האלבום תיאר ריד עצמו כ"קבלת החיים בחיוב, ולא התייפחות שלילית בנושא המוות" (בהערות לאלבום האוסף "NYC Man" מ-2003). "קסם ואובדן" עוסק בהתאבלותו של ריד על מותם של חבריו דוק פומוס, זמר יוצר בתחום הג'אז שכתב להיטי רוקנרול רבים, ו"ריטה הרקובה" (רוטן ריטה), דמות מן הקליקה של אנדי וורהול, שמתו שניהם ממחלת הסרטן בפרק זמן של פחות משנה. האלבום נפתח במילים "החיים הם כמו גזוז בטעם מיונז, כמו חלל בלי חדר, כמו בייקון עם גלידה, כאלה הם החיים בלעדיך" ("What's Good"), ועל עטיפתו נכתב "בין שני אפרילים איבדתי שני חברים, בין שני אפרילים קסם ואובדן..." האווירה באלבום איננה מורבידית כפי שהיה מצופה: השירים עוסקים ברגשות מבלבלים של פחד וחוסר אונים המתעוררים מהתמודדות עם מחלה קשה ועם גורל מר, וריד משתדל לטפל בנושאים אלה בהומור, באומץ ומתוך הבנה שהמוות הוא חלק בלתי נמנע מן החיים וש"יש מעט קסם בכל דבר ואז מעט אובדן על מנת ליצור איזון" (מילות הסיום של האלבום). חלק מן המבקרים טענו כי השירים חוזרים על עצמם ומתנהלים באווירה רגועה מדי שאינה הולמת את ריד, ושהשירים הבולטים הם דווקא הקצביים יותר כמו הסינגל "What's Good", אך האלבום מתואר בדרך כלל כאחת מהדוגמאות הבולטות ליצירות גדולות בנות ימינו של כוכבי רוק משנות השישים (ביחד עם "Time Out of Mind" של בוב דילן מ-1997). ב-2007 כלל נעם רותם גרסת כיסוי מתורגמת ל"Sword of Damocles" בשם "חרב דמוקלס" באלבום עזרה בדרך. אסף אמדורסקי הקליט גרסה משלו לשיר זה בשם "מלאך שחור", אשר הופיעה במהדורה מיוחדת של אלבומו צד א' משנת 2011. כל השירים מאת ריד אלא אם כן מצוין אחרת. Dorita The Spirit – 1:07 What's Good The Thesis – 3:22 Power and Glory The Situation – 4:23 (ריד, ראת'קי) Magician Internally – 6:23 Sword of Damocles Externally – 3:42 Goodby Mass In a Chapel Bodily Termination – 4:25 Cremation Ashes to Ashes – 2:54 Dreamin Escape – 5:07 (ריד, ראת'קי) No Chance Regret – 3:15 Warrior King Revenge – 4:27 Harry's Circumcision Reverie Gone Astray – 5:28 Gassed and Stoked Loss – 4:18 (ריד, ראת'קי) Power and Glory, Part II Magic - Transformation – 2:57 (ריד, ראת'קי) Magic and Loss The Summation – 6:39 (ריד, ראת'קי) לו ריד: שירה וגיטרות מייק ראת'קה: גיטרות רוב וסרמן: קונטרבס חשמלי מייקל בלייר: תופים, כלי הקשה וקולות ג'ימי סקוט: קולות מידע על האלבום Magic and Loss באתר MusicBrainz האלבום Magic and Loss באתר Discogs
יעקב בן ראובן

יעקב בן ראובן היה חכם ופרשן מקרא קראי שחי בסביבות המאות ה-11 וה-12, ככל הנראה בקונסטנטינופול, בירת האימפריה הביזנטית (כיום איסטנבול). במהלך חייו נסע אל ארצות שונות במטרה להפיץ את היהדות הקראית ברחבי העולם ולאסוף כתבי יד שיש בהם פרשנות של קראים למקרא. בפירושים אלה השתמש בחיבורו שלו, "ספר העושר". חיבורו החשוב ביותר של יעקב בן ראובן, נקרא על ידו "ספר העֹשר", משום שלפי דבריו בהקדמה לספר, הקורא ימצא בפנים מספיק מידע ולא יאלץ לעיין בפרשנויות ארוכות ובעלות מספר רב של כרכים שהוא כבר קרא בעצמו. ואכן ספר זה מכיל פירושים מקוצרים בעברית לכל עשרים וארבעת ספרי המקרא. הוא מבוסס על דברי פרשנות של חכמים קראים שקדמו לחכם יעקב בן ראובן, שהיו כתובים בעברית או מתורגמים לעברית מהשפה הערבית, בה נכתבה רוב היצירה הקראית בתור הזהב של היהדות הקראית בארץ ישראל. יעקב בן ראובן התבסס בחיבורו בעיקר על דברי החכם יפת בן עלי ועל דברי החכם ישועה בן יהודה. הפירוש שלו מכיל הרבה מונחים ביוונית-קראית וביוונית, שהייתה שפת האימפריה הביזנטית. מכך ניתן ללמוד שיעקב בן ראובן היה כנראה יליד קונסטנטינופול שיוונית הייתה שפתה. ממילים אלה אפשר ללמוד על מטבעות הלשון שהיו מקובלים בקרב הקראים באימפריה הביזנטית. ההסבר של המחבר לכל קטע נתון לרוב נפתח בקיצור "מע'" או "יע'" (שמשמעותם בערבית היא "מַעְנָהֻּ" או "יעני" = כלומר), ולאחריהם מופיע הפירוש. כאשר קיימים הסברים אחרים של פרשנים נוספים, מופיע בדרך כלל בין פרוש לפרוש הקיצור "ד"א" שמשמעותו "דבר אחר" או "דברי אחרים". עותקי כתב יד של "ספר העֹשר" נמצאים בסנקט פטרבורג, בפריז ובליידן שבדרום הולנד. שמחה פינסקר הדפיס קטעים מתוך הפירוש לתורה בספרו 'ליקוטי קדמוניות', ודוקס הדפיס קטעים מתוך הפירוש לתהלים. קטע אחר מ"ספר העֹשר", מירמיהו ועד דברי הימים (מלבד תהילים) הודפס תחת הכותרת הכללית "מבחר ישרים", יחד עם פירוש "המבחר" של החכם אהרון בן יוסף הרופא לנביאים ראשונים ולישעיהו, על ידי החכם אברהם פירקוביץ', ביבפטוריה ה'תקצ"ד (גוזלווא, 1835). ספר העושר, באתר ויקיטקסט
קדש נפתלי

ח'ירבת קדיש (למפת הגליל העליון מוגדלת)   ח'ירבת קדיש (למפת הגליל העליון רגילה)   ח'ירבת קדיש (למפת ישראל רגילה)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ח'ירבת קדיש (למפת ישראל מוגדלת)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ח'ירבת קדיש קֶדֶשׁ נַפְתָּלִי היא עירו של ברק בן אבינעם, כמסופר בספר שופטים, פרק ד'. מכאן יצא עם עשרת אלפים איש למלחמה ביבין מלך חצור. קדש זו מזוהה עם ח'ירבת קדיש שלמרגלות רכס פוריה, במדרון הפונה מזרחה, בדרום מזרח נחלת שבט נפתלי, במזרח בקעת יבנאל. התוספת "נפתלי" נועדה, ככל הנראה, להבדיל בינה לבין העיר קדש שבנחלת שבט יששכר, שעליה מסופר בדברי הימים א', ו', נ"ז. קדש זו מזוהה עם תל אבו קודיס, כשלושה ק"מ מדרום-מזרח לצומת מגידו. אין קשר בין קדש נפתלי שבבקעת יבנאל לבין קדש שבגליל העליון, המכונה "קדש בגליל בהר נפתלי" (יהושע, כ', ז'), קדש זו מזוהה בגן הלאומי "תל קדש", כשני ק"מ ממערב לצומת ישע. על פי ספר הישר, בקדש נפתלי קבורים נפתלי ואשר, בני יעקב. על פי מסורת מאוחרת, בקדש נפתלי קבורה דבורה הנביאה. מדיה וקבצים בנושא קדש נפתלי בוויקישיתוף מאגר מקומות קדושים של הרשות הארצית לשרותי דת. מקום קדוש מס' 133 קדש נפתלי (ישראל), דף שער בספרייה הלאומית ספר הישר, סוף ספר יהושע. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
דגל אלבניה

דגל אלבניה (באלבנית: Flamuri i Shqipërisë) הוא דגלה הלאומי של אלבניה. עיצובו הוא אדום ובמרכזו מופיע עיט דו-ראשי בצבע שחור, בהתאם למשמעות שם המדינה – "ארץ העיטים". הדגל מבוסס על החותם של גיירגי קסטריוטי סקנדרבג, אלבני בן המאה ה-15 שהוביל את המרד נגד האימפריה העות'מאנית שהסתיים בתקופת עצמאות קצרה לאלבניה בין שנת 1443 ל-1478. הדגל הנוכחי אומץ באופן רשמי ב-7 באפריל 1992, אך מדינות אלבניות קודמות כמו ממלכת אלבניה והמדינה הקומוניסטית שקמה לאחר מלחמת העולם השנייה השתמשו בדגל דומה, כשהראשונה הציגה גם את "הקסדה של סקאנדרבג" מעל העיט והשנייה כוכב אדום בעל שוליים צהובים. הרקע האדום מסמל את הדם שנשפך במאבק על העצמאות. דגל אלבניה, 1914 דגל אלבניה, 1915 דגל אלבניה, 1920–1928 דגל אלבניה, 1926–1928 דגל אלבניה, 1928–1939 דגל אלבניה, 1939–1943 דגל אלבניה, 1939-1943 דגל אלבניה, 1944 דגל אלבניה הקומוניסטית, 1946–1992 סמל אלבניה המנון אלבניה מדיה וקבצים בנושא דגל אלבניה בוויקישיתוף אלבניה, באתר דגלי העולם (באנגלית) דגל אלבניה, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא אלבניה. אתם מוזמנים לתרום לוויקיפדיה ולהרחיב אותו.
דגל זמביה

דגל זמביה אומץ ב-24 באוקטובר 1964. הוא שונה מעט בשנת 1996. הצבע הירוק מסמל את הצמחייה השופעת של המדינה, הצבע האדום מסמל את המאבק לחופש, השחור את אנשי זמביה, והכתום את משאבי הטבע ועושר המחצבים. העיט מסמל את יכולתו של העם להתרומם מעל בעיות האומה. בשנת 1996 הוחלף הדגל בדגל בו השדה הירוק הפך לבהיר יותר. סמל זמביה המנון זמביה מדיה וקבצים בנושא דגל זמביה בוויקישיתוף זמביה, באתר דגלי העולם (באנגלית) דגל זמביה, באתר אנציקלופדיה בריטניקה (באנגלית)